《过何权道幽居不遇》
宋代·李新

水部风流小隐居，别来眼法定何如。
雾中不见空峒子，世外空传珞琭书。
今岁紫荆簪未得，后溪黄鮓信无余。
素冠如遇文园宅，为我殷勤借子虚。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。